b'\n_START_ARTICLE_\nRamiro Bujas\n_START_PARAGRAPH_\nRamiro Bujas (Budva, 28. kolovoza 1879. - Zagreb, 4. listopada 1959.), hrvatski psiholog_NEWLINE_Studirao je filologiju i knji\xc5\xbeevnost, a u Grazu psihologiju. Prvi je profesor psihologije na Sveu\xc4\x8duli\xc5\xa1tu u Zagrebu. Utemeljitelj je znanstvene psihologije u jugoisto\xc4\x8dnoj Europi. U Zagrebu je godine 1920. osnovao prvi laboratorij eksperimentalne psihologije i pokrenuo \xc4\x8dasopis Acta Instituti Psychologici Unversitatis Zagrabiensis, koji izlazi i danas. Osniva\xc4\x8d je Udru\xc5\xbeenja psihologa Jugoslavije 1953. godine. Radio je na psihofiziologiji sluha i osjeta ravnote\xc5\xbee, na ispitivanju osje\xc4\x87aja pomo\xc4\x87u elektri\xc4\x8dne provodljivosti ko\xc5\xbee (prete\xc4\x8da detektora la\xc5\xbei), te na problemima mi\xc5\xa1ljenja, pa\xc5\xbenje i statisti\xc4\x8dke metodologije u znanstvenom radu.'